pythainlp/thai-wiki-dataset-v3 huggingface dataset:
ก็องแต็ง ลาฟาร์ก

ก็องแต็ง ลาฟาร์ก (Quentin Lafargue; 17 พฤศจิกายน ค.ศ. 1990 –) เป็นนักกีฬาจักรยานลู่ชาวฝรั่งเศส
== ประวัติ ==
ก็องแต็ง ลาฟาร์ก เป็นนักจักรยานระยะสั้นประเภทลู่ ในปี ค.ศ. 2006 เขาได้รับรางวัลแชมป์เยาวชนฝรั่งเศสครั้งแรกในประเภทสปรินต์ ในปี ค.ศ. 2007 เขาได้รับรางวัลชนะเลิศจากการแข่งขันจักรยานลู่เยาวชนชิงแชมป์ยุโรป 2007 ในประเภททีมสปรินต์ ในปี ค.ศ. 2008 เขาได้เข้าร่วมแข่งขันจักรยานลู่เยาวชนชิงแชมป์โลกที่เคปทาวน์ ประเทศแอฟริกาใต้ เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. และในเดือนกันยายนปีเดียวกัน เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. จากการแข่งขันจักรยานลู่เยาวชนชิงแชมป์ยุโรปที่ปรุชกุฟ ประเทศโปแลนด์
ในการแข่งขันจักรยานลู่ชิงแชมป์โลก 2010 ที่ เปเลอรอป ประเทศเดนมาร์ก ซึ่งเขาทำผลงานได้เป็นอันดับ 14 ในประเภทไทม์ไทรอัล 1 กม. และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้อันดันที่ 6 ในประเภทไทม์ไทรอัล 1 กม. ในปี ค.ศ. 2011 เขาได้รับรางวัลชนะเลิศชิงแชมป์แห่งชาติฝรั่งเศสในประเภทไทม์ไทรอัล สปรินต์บุคคล และเคริน ในปี ค.ศ. 2012 เขาได้รับรางวัลชนะเลิศจากการแข่งขันจักรยานลู่ชิงแชมป์ยุโรป อายุไม่เกิน 23 ปี ในประเภทไทม์ไทรอัล 1 กม. และรองชนะเลิศในประเภททีมสปรินต์ (ร่วมกับฌูว์เลียง ปัลมาและชาร์ลีเย โกนอร์) ตั้งแต่ปี ค.ศ. 2014 – 2016 เขาได้รับรางวัลชนะเลิศชิงแชมป์แห่งชาติฝรั่งเศสในสปรินต์บุคคล
ในปี ค.ศ. 2015 เขาได้เข้าร่วมแข่งขันจักรยานลู่ชิงแชมป์โลกที่แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้รับรางวัลเหรียญทองแดงจากการแข่งขันประเภทสปรินต์บุคคลโดยเหรียญทองเป็นของเกรกอรี โบฌีเพื่อนร่วมชาติ และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้รับรางวัลเหรียญทองแดงจากการแข่งขันประเภทไทม์ไทรอัล 1 กม. และในปี ค.ศ. 2016 ในการแข่งขันจักรยานลู่ชิงแชมป์ยุโรปที่แซ็ง-ก็องแต็ง-อ็อง-อีฟว์ลีน เขาได้รับเหรียญทองในประเภทไทม์ไทรอัล 1 กม.เป็นครั้งแรกในระดับนานาชาติ
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทไทม์ไทรอัล 1 กม. ร่วมกับโตมาช บาเบกจากสาธารณรัฐเช็กเนื่องจากทำเวลาเข้าเส้นชัยได้เท่ากัน และได้เหรียญทองแดงในประเภททีมสปรินต์ (ร่วมกับแบ็งฌาแม็ง เอเดอแน็ง และเซบัสเตียง วีฌีร์)
ในช่วงต้นปี ค.ศ. 2019 เขาได้รับรางวัลเหรียญทองในประเภทไทม์ไทรอัล 1 กม. เป็นสมัยแรกจากการแข่งขันจักรยานลู่ชิงแชมป์โลกที่ปรุชกุฟ ประเทศโปแลนด์
== เกียรติประวัติ ==
ค.ศ. 2019
16px ชิงแชมป์โลก - ไทม์ไทรอัล 1 กม.
15px ชิงแชมป์โลก - ทีมสปรินต์ (ร่วมกับ เกรกอรี โบฌี, เซบัสเตียง วีฌีร์ และมีชาเอล เดอัลแมดา)
15px ยูโรเปียนเกมส์ - ทีมสปรินต์ (ร่วมกับ รายัน เอลาล, ก็องแต็งส์ กาเลย์รง และเกรกอรี โบฌี)
16px ชิงแชมป์ยุโรป - ไทม์ไทรอัล 1 กม.
15px ชิงแชมป์ยุโรป - ทีมสปรินต์ (ร่วมกับ เกรกอรี โบฌี, เซบัสเตียง วีฌีร์ และเมลวีน ล็องแดร์โน)
ค.ศ. 2020
15px เวิลด์คัพ ใน มิลตัน - ทีมสปรินต์ (ร่วมกับ ฟลอรีย็อง เกรนโบ และก็องแต็งส์ กาเลย์รง)
15px ชิงแชมป์โลก - ไทม์ไทรอัล 1 กม.
== อ้างอิง ==
==แหล่งข้อมูลอื่น==
ก็องแต็ง ลาฟาร์ก at French Olympic Committee 
นักจักรยานชาวฝรั่งเศส
แชมป์โลกจักรยานลู่
บุคคลจากจังหวัดโอต-ปีเรเน
อี ฮเย-จิน

อี ฮเย-จิน (이 혜진; Lee Hye-jin; 23 มกราคม ค.ศ. 1992 –) เป็นนักกีฬาจักรยานชาวเกาหลีใต้ เธอลงแข่งขันจักรยานในประเภทเครินและไทม์ไทรอัล 500 ม. อีได้ร่วมเข้าแข่งขันในโอลิมปิกฤดูร้อน 2012 และโอลิมปิกฤดูร้อน 2016 ซึ่งผลงานที่ดีที่สุดคือ การแข่งขันในประเภทเครินโดยจบดันดับที่แปดในปี ค.ศ. 2016 ในการแข่งขันจักรยานลู่ชิงแชมป์เอเชียเธอได้รับรางวัลชนะเลิศประเภททีมสปรินต์ในปี ค.ศ. 2015 และ ค.ศ. 2017
== เกียรติประวัติ ==
ค.ศ. 2010
16px จักรยานลู่เยาวชนชิงแชมป์โลก - ไทม์ไทรอัล 500 ม.
ค.ศ. 2015
15px ชิงแชมป์เอเชีย - ทีมสปรินต์ (ร่วมกับ ชเว ซึล-กี)
ค.ศ. 2017
15px ชิงแชมป์เอเชีย - ทีมสปรินต์ (ร่วมกับ คิม ว็อน-คย็อง)
ค.ศ. 2019
15px ชิงแชมป์เอเชีย - สปรินต์
15px เวิลด์คัพ ใน เคมบริดจ์ - เคริน
ค.ศ. 2020
15px ชิงแชมป์เอเชีย - เคริน
15px ชิงแชมป์โลก - เคริน
== อ้างอิง ==
==แหล่งข้อมูลอื่น==
นักจักรยานชาวเกาหลีใต้
บุคคลจากจังหวัดคย็องกี
นักกีฬาโอลิมปิกทีมชาติเกาหลีใต้
วีดิน

วีดิน (Видин) เป็นเมืองท่าของแม่น้ำดานูบ ตั้งอยู่ทางตะวันตกเฉียงเหนือของบัลแกเรีย อยู่ใกล้กับชายแดนของโรมาเนียและเซอร์เบีย และเป็นศูนย์กลางของจังหวัดวีดิน เมืองแห่งนี้มีชื่อเสียงในการผลิตไวน์
==ภูมิอากาศ==
==ความสัมพันธ์นานาชาติ==
===เมืองพี่น้อง===
วีดินเป็นเมืองพี่น้องกับเมืองดังนี้:
กาลาฟัต ประเทศโรมาเนีย
Demre ประเทศตุรกี
โฮดแมเซอวาชาร์แฮย์ ประเทศฮังการี
ริวแน ประเทศยูเครน
เวสต์แคร์โรลตัน สหรัฐ
Zaječar ประเทศเซอร์เบีย
===เมืองคู่ค้า===
เมืองคู่ค้าของวีดินน:
Debar ประเทศมาซิโดเนียเหนือ
เด็กเกินดอร์ฟ ประเทศเยอรมนี
เล็กโก ประเทศอิตาลี
อุล์ม ประเทศเยอรมนี
==อ้างอิง==
==แหล่งข้อมูลอื่น==
เมืองในประเทศบัลแกเรีย
เมืองหลวงเก่าของบัลแกเรีย
ซันเซ็ตซีซัน

Sunset Season เป็นอีพีเปิดตัวของนักร้องและนักแต่งเพลงชาวอเมริกัน Conan Gray ออกจำหน่ายโดย Republic Records เมื่อวันที่ 16 พฤศจิกายน 2018 Sunset Season ผลิตโดย แดน นิโกร เป็นหลักและร่วมผลิตโดยโคนัน เกรย์ ผู้เขียนและแต่งทั้งห้าเพลง โดยโคนันได้ปล่อย "Idle Town", "Generation Why" และ "Crush Culture" เป็นซิงเกิ้ล อัลบั้มขึ้นสูงสุดเป็นอันดับ 2 ในชาร์ต US Heatseeker Albums และอันดับ 116 บนBillboard 200 ชาร์ต
== เบื้องหลัง ==
โคนันได้อ้างถึงอัลบั้มเปิดตัวของ Lorde Pure Heroine ว่าเป็นแรงบันดาลใจที่สำคัญในการทำ EP นี้ นั่นคือความคิดถึงในเมืองเล็กๆ ที่โคนันเคยอาศัยอยู่
== อ้างอิง ==
อีพีในปี พ.ศ. 2561
อันเดรอา ดานโดโล

อันเดรอา ดานโดโล (13067 กันยายน 1354) ได้รับเลือกเป็นดอเจแห่งเวนิสลำดับที่ 54 ในปี ค.ศ. 1343 แทนที่ของบราโตโลเมโอ กราเดนิโก ซึ่งถึงแก่กรรมในปี ค.ศ. 1342
==อ้างอิง==
==แหล่งข้อมูล==
ดอเจแห่งเวนิส
ไรดูเอ

สถานีวิทยุโทรทัศน์แห่งชาติอิตาลีช่อง 2 หรือ ไรดูเอ เป็นสถานีโทรทัศน์ของช่องไร โดยการกระจายเสียงและแพร่ภาพสาธารณะแห่งอิตาลี แห่งที่ 2 เริ่มออกอากาศวันที่ 4 พฤษจิกายน ค.ศ. 1961
== โลโก ==
== อ้างอิง ==
สถานีโทรทัศน์ในประเทศอิตาลี
วอลโว่บัส

วอลโว่บัส (Volvo Buses) หรือ วอลโว่บัสคอร์ปอเรชัน (Volvo Bus Corporation) ชื่ออย่างเป็นทางการคือ วอลโว่บุสซาร์ ออเบีย (Volvo Bussar AB) หรือเรียกให้ทันสมัยคือ วอลโว่ (VOLVO) เป็นบริษัทสาขาและเป็นพื้นที่ธุรกิจของกลุ่มบริษัทวอลโว่ ผู้ผลิตรถยนต์สัญชาติสวีเดน ซึ่งต่อมาได้กลายเป็นหน่วยอิสระในปี ค.ศ. 1968 ตั้งอยู่ที่กอเทนเบิร์ก
เป็นผู้ผลิตรถบัสรายใหญ่ที่สุดในโลก ด้วยรถบัสหนักหลากหลายประเภทสำหรับการขนส่งผู้โดยสาร กลุ่มผลิตภัณฑ์นั้นประกอบไปด้วยรถบัสและรถโคชที่พรั่งพร้อม รวมถึงแชสซีกับบริการที่ครอบคลุม
การทำงานของบัสนั้นมีอยู่ทั่วโลก ซึ่งมีการผลิตในทวีปยุโรป, ทวีปอเมริกาเหนือและใต้, ทวีปเอเชีย และประเทศออสเตรเลีย ส่วนในประเทศอินเดียได้จัดตั้งโรงงานผลิตในบังคาลอร์ ทั้งนี้ โรงงานผลิตเดิมตั้งอยู่ที่เออร์ไวน์ ประเทศสกอตแลนด์ (ซึ่งปิดในปี ค.ศ. 2000)
== ระเบียงภาพ ==
ไฟล์:Vitabussar b8dn421 3458.jpg|วอลโว่บัสที่ใช้ในปฏิบัติการรถบัสขาวปี ค.ศ. 1945
ไฟล์:Volvo B 12 Bus 1940.jpg|วอลโว่ เบีย12 บัส ค.ศ. 1940
ไฟล์:Volvo B 10 Buss 1938.jpg|วอลโว่ เบีย10 บัส ค.ศ. 1938
ไฟล์:Volvo B 512 Bus 1948.jpg|วอลโว่ เบีย512 บัส ค.ศ. 1948
ไฟล์:Volvo B 513 X Bus 1948.jpg|วอลโว่ เบีย513เอ็ก บัส 1948
ไฟล์:Volvo B617 Bus 1952.jpg|วอลโว่ เบีย617 บัส ค.ศ. 1952
ไฟล์:Volvo B655 Bus 1952.jpg|วอลโว่ เบีย655 บัส ค.ศ. 1952
ไฟล์:Volvo Bus 1953.jpg|วอลโว่บัส ค.ศ. 1953
ไฟล์:Volvo B 638 Bus 1953.jpg|วอลโว่ เบีย638 บัส ค.ศ. 1953
ไฟล์:Volvo B727 Bus 1953.jpg|วอลโว่ เบีย727 บัส ค.ศ. 1953
ไฟล์:Volvo B 70501 Bus 1959.jpg|วอลโว่ เบีย70501 บัส ค.ศ. 1959
ไฟล์:Volvo B655 Bus 1963.jpg|วอลโว่ เบีย655 บัส ค.ศ. 1963
ไฟล์:Stockholm bus 01.jpg|วอลโว่บัส ค.ศ. 1967
ไฟล์:Volvo B58 Bus 1968.jpg|วอลโว่ เบีย58 บัส ค.ศ. 1968
ไฟล์:FC9565@88R.jpg|รถโคชชั้นเดียววอลโว่ เบีย10เอ็ม รูปแบบวานโฮล
ไฟล์:Arriva 7759.JPG|วอลโว่ เบีย10เอ็มออ ค.ศ. 1985
ไฟล์:Arriva North West and Wales 3274.jpg|วอลโว่โอลิมเปียน ค.ศ. 1996
ไฟล์:First Manchester Volvo B10B Alexander Strider learner bus.jpg|รถบัสเบีย10เบีย ที่สร้าง ค.ศ. 1993 ด้วยโครงด้านนอกของรถอเล็กซานเดอร์สไตรเดอร์ ในภาพรถบัสฝึกซ้อมสำหรับเฟิสต์เกรเทอร์แมนเชสเตอร์
ไฟล์:Volvo B9TL (Wright Eclipse Gemini 2), SBS Transit.jpg|วอลโว่ เบีย9เทียแอล ค.ศ. 2013
ไฟล์:Transperth Volgren CR228L bodied Volvo B7RLE.jpg|วอลโว่ เบีย7อาร์แอลเอีย ค.ศ. 2012
ไฟล์:Veolia 5884-III.JPG|วอลโว่ เบีย8อาร์แอลเอีย ค.ศ. 2013
ไฟล์:Transperth 2015 Volgren Optimus bodied Volvo B8RLEA diesel Rt. 530.jpg|วอลโว่ เบีย8อาร์แอลเอียออ ค.ศ. 2015
ไฟล์:ST2001-20-PR (cropped).jpg|วอลโว่ เบีย12เบียแอลเอียออ ค.ศ. 2009
ไฟล์:Transjakarta, Volvo B11R (SAF-025).jpg|วอลโว่ เบีย11อาร์ ค.ศ. 2018
== อ้างอิง ==
== แหล่งข้อมูลอื่น ==
กลุ่มบริษัทวอลโว่
โกทีเย

เวาเตอร์ "วอลลี" เดอ บักเกอร์ (Wouter Wally De Backer; เกิด 21 พฤษภาคม 1980) หรือที่รู้จักกันดีในชื่อทางดนตรีของเขา โกทีเย (Gotye) หรือ โกเทียร์ เป็นนักร้อง นักแต่งเพลง และนักดนตรีที่เล่นได้หลายชนิดชาวออสเตรเลียเชื้อสายเบลเยียม ชื่อโกทีเย ("Gotye") นั้นมาจากการสะกดคำอ่านใหม่ ของคำว่า "โกตีเยร์" (Gauthier) คำร่วมเชื้อสายในภาษาฝรั่งเศสกับชื่อเกิดในภาษาดัตช์ของเขา "Wouter" (ตรงกับภาษาอังกฤษวอลเตอร์ "Walter", เขาจึงมีชื่อเล่นคือวอลลี "Wally")
โกทีเยได้ปล่อยสตูดิโออัลบัมจำนวนสามชิ้นด้วยตนเอง และมีหนึ่งอัลบัมที่มีการรีมิกซ์ของเพลงจากอัลบัมสองชิ้นแรกของเขา เขาเป็นสมาชิกผู้ก่อตั้งของวงสามคนแนวอินดี-ป็อป The Basics จากเมลเบิร์น ที่ซึ่งปล่อยอัลบัมด้วยตนเองจำนวนสี่ชิ้นและงานอื่น ๆ อีกมากมายนับตั้งแต่ปี 2002 เสียงร้องของกอทเยได้รับการเปรียบเทียบกับเสียงของ Peter Gabriel และ Sting ซิงเกิลของโกทีเยเมื่อปี 2011 "Somebody That I Used to Know" ขึ้นเป็นอันดับหนึ่งบน Billboard Hot 100 นับเป็นเพลงของศิลปินออสเตรเลียลำดับที่ห้า และศิลปินที่เกิดในเบลเยียมลำดับที่สอง (ตามจาก The Singing Nun ในปี 1963) เขาชนะรางวัล ARIA Awards จำนวนห้ารางวัล และได้รัยการเสนอชื่อเข้ารับรางวัล MTV EMA for Best Asia and Pacific Act. On 10 February 2013 นอกจากนี้เขายังได้รับรางวัล Grammy Awards สามรางวัลจาก โชว์ใน55th Annual Grammy Awards ได้แก่: เพลงแห่งปี (Record of the Year), การแสดงป็อปดูโอ/กลุ่มยอดเยี่ยม (Best Pop Duo/Group Performance) สำหรับเพลง "Somebody That I Used to Know" และอัลบัมอัลเทอร์นาทีฟยอดเยี่ยม (Best Alternative Music Album) สำหรับอัลบัม Making Mirrors กอทเยเคยกล่าวว่าบางครั้งเขารู้สึก “เขาไม่ได้เป็นนักดนตรีมากเท่าที่เขาเป็นนักคิด” ("less of a musician, more of a tinkerer.") ในบางครั้ง
==อิทธิพล==
หนังสือพิมพ์ ออสเตรเลียน (Australian) ได้ระบุว่ากอทเยเป็นหนึ่งใน "ชาวออสเตรเลียที่ทรงอิทธิพลที่สุดในสาขาศิลปะ 50 คน" หลัก ๆ แล้วมาจากความสำเร็จล้นหลามจากผลงานเพลง "Somebody That I Used to Know" ของเขา นอกจากนี้ ออสเตรเลียน ยังเรียกขานเพลงนี้ว่าเป็น "หนึ่งในเพลงที่ประสบความสำเร็จสูงสุดในประวัติศาสตร์ดนตรีของออสเตรเลีย"
==ผลงานดนตรี==
Boardface (2003)
Like Drawing Blood (2006)
Making Mirrors (2011)
==อ้างอิง==
==แหล่งข้อมูล==
Gotye at AllMusic
Gotye Music Videos
Gotye Full Artist Discography 
Gotye Gotye 
บุคคลที่เกิดในปี พ.ศ. 2523
นักร้องเพลงภาษาอังกฤษ
นักร้องออสเตรเลีย
นักร้องชายชาวออสเตรเลีย
นักตีกลอง
นักดนตรีร็อก
บุคคลจากเมลเบิร์น
บุคคลจากจังหวัดเวสต์ฟลานเดอส์
ชาวออสเตรเลียเชื้อสายเบลเยียม
นักแต่งเพลงชาวออสเตรเลีย
ผู้ที่ได้รับรางวัลแกรมมี
บุคคลที่ยังมีชีวิตอยู่
ยุทธการที่แวลเบิชด์

ยุทธการที่แวลเบิซด์ (битка при Велбъжд ; Битка код Велбужда) เป็นยุทธการระหว่างกองทัพบัลแกเรียและเซอร์เบียในวันที่ 28 กรกฎาคม ค.ศ. 1330 ใกล้กับเมืองแวลเวิซด์ ปัจจุบันคือเมืองคยูสเทนดิล
การขยายอำนาจและความรุ่งเรืองของอาณาจักรเซอร์เบีย ทำให้มหาอำนาจอื่นในคาบสมุทรบอลข่านเริ่มมีความกังวล โดยจักรวรรดิไบแซนไทน์และบัลแกเรียตกลงที่จะดำเนินยุทธการทางทหารร่วมกันเพื่อต่อต้านเซอร์เบียในปี ค.ศ. 1327 3 ปีต่อมากองทัพเซอร์เบียและบัลแกเรียปะทะกันที่แวลเบิชด์ ชัยชนะของเซอร์เบียในครั้งนี้ทำให้สมดุลของอำนาจในคาบสมุทรบอลข่านเปลี่ยนไป 2 ทศวรรษ แม้ว่าบัลแกเรียจะไม่เสียดินแดนใดจากยุทธการครั้งนี้ แต่ก็ไม่สามารถหยุดยั้งกองทัพเซอร์เบียในการพิชิตมาซิโดเนียได้ ส่งผลให้เซอร์เบียสามารถขยายอำนาจเข้าสู่มาซิโดเนีย และดินแดนของเซอร์เบียก็ขยายอำนาจได้กว้างไกลที่สุด พระเจ้าสเตฟาน อูรอสที่ 4 แห่งเซอร์เบีย จึงสถานาตนเองขึ้นเป็นสมเด็จพระจักรพรรดิด้วยความช่วยเหลือเชิงพิธีการจากบัลแกเรียในปี ค.ศ. 1346
อย่างไรก็ตาม ทศวรรษหลังจากนั้น ในปี ค.ศ. 1355 พระเจ้าสเตฟาน อูรอสที่ 4 สวรรคต จักรวรรดิของพระองค์ก็แตกออกจากกัน คล้ายคลึงกับที่เกิดขึ้นในบัลแกเรียเมื่อพระเจ้าซาร์อีวาน อเล็กซานเดอร์แห่งบัลแกเรียสวรรคตในปี ค.ศ. 1371 ดินแดนทั้ง 2 ถูกจักรวรรดิออตโตมันเข้ายึดครองในเวลาต่อมา
==อ้างอิง==
==แหล่งข้อมูล==
Йордан Андреев, Милчо Лалков, Българските ханове и царе, Велико Търново, 1996.
Васил Н. Златарски, История на българската държава през средните векове, Част I, II изд., Наука и изкуство, София 1970.
สงครามบัลแกเรีย - เซอร์เบีย
สหพันธ์ฟุตบอลโครเอเชีย

สหพันธ์ฟุตบอลโครเอเชีย (HNS; Hrvatski nogometni savez) เป็นหน่วยงานที่บริหารฟุตบอลในประเทศโครเอเชีย ก่อตั้งขึ้นใน ค.ศ. 1912 มีสำนักงานใหญ่ตั้งอยู่ที่ซาเกร็บ และเป็นสมาชิกของฟีฟ่าและยูฟ่า ทำหน้าดูแลการแข่งขันฟุตบอลในประเทศโครเอเชียรวมถึงฟุตบอลทีมชาติโครเอเชีย ประธานสหพันธ์ฟุตบอลคนปัจจุบันคือดาวอร์ ซูเคอร์
== การแข่งขัน ==
ฟุตบอลชาย
1. HNL (หรือ Prva HNL); ลีกสูงสุด
2. HNL (หรือ Druga HNL); ลีกระดับสอง
3. HNL (หรือ Treća HNL); ลีกระดับสาม
โครเอเชียนฟุตบอลคัพ
โครเอเชียนฟุตบอลซูเปอร์คัพ
ฟุตบอลเยาวชน
1. HNL Academy; ลีกสูงสุดระดับเยาวชน มีสองกลุ่มคือ รุ่นอายุไม่เกิน 19 (Juniori) และ 17 (Kadeti) ปี
ฟุตบอลหญิง
1. HNLŽ (หรือ Prva HNL za žene); ลีกหญิงสูงสุด
โครเอเชียนวีเมนส์คัพ
== ทีมชาติ ==
ชาย
ฟุตบอลทีมชาติโครเอเชีย (ผู้จัดการ: Zlatko Dalić)
ฟุตบอลทีมชาติรุ่นอายุไม่เกิน 21 ปี (ผู้จัดการ: Igor Bišćan)
ฟุตบอลทีมชาติรุ่นอายุไม่เกิน 20 ปี (ผู้จัดการ: Ognjen Vukojević)
ฟุตบอลทีมชาติรุ่นอายุไม่เกิน 19 ปี (ผู้จัดการ: Josip Šimunić)
ฟุตบอลทีมชาติรุ่นอายุไม่เกิน 17 ปี (ผู้จัดการ: Petar Krpan)
ฟุตบอลทีมชาติรุ่นอายุไม่เกิน 15 ปี (ผู้จัดการ: Mladen Ivančić)
หญิง
ฟุตบอลหญิงทีมชาติโครเอเชีย (ผู้จัดการ: Mate Prskalo)
ฟุตบอล
ฟุตซอลทีมชาติโครเอเชีย (ผู้จัดการ: Mato Stanković)
== อ้างอิง ==
== แหล่งข้อมูลอื่น ==
เว็บไซต์ทางการ 
Croatia at FIFA.com
Croatia at UEFA.com
โครเอเชีย
ฟุตบอลในประเทศโครเอเชีย
แพนดอรา – เดอะเวิลด์ออฟอวตาร

แพนดอรา – เดอะเวิลด์ออฟ อวตาร (Pandora – The World of Avatar) เป็นพื้นที่ธีมพาร์กที่ได้แรงบันดาลใจจากภาพยนตร์อวตาร ของเจมส์ แคเมรอน ตั้งอยู่ที่ดิสนีย์แอนิมอลคิงดอม วอลต์ดิสนีย์เวิลด์ในเบย์เลก รัฐฟลอริดา ใกล้กับเมืองออร์แลนโด ซึ่งธีมพาร์กมีลักษณะที่เลียนแบบมาจากภาพยนตร์อวตาร พื้นฐานเป็นดาวเคราะห์นอกระบบ คือ ดาวแพนดอรา โดยมีภูเขาที่ลอยบนอากาศ มีพืชและสัตว์ที่มีชีวมณฑลแพนดอแรน และการเรืองแสงทางชีวภาพ
ดิสนีย์เริ่มทำการพัฒนาแพนดอรา – เดอะเวิลด์ออฟ อวตาร ร่วมกับ Lightstorm Entertainment ในปี ค.ศ. 2011 ด้วยความตั้งใจที่จะดึงดูดนักท่องเที่ยวและเพิ่มประสบการณ์การท่องเที่ยวในยามกลางคืน เริ่มก่อสร้างในพื้นที่เมื่อวันที่ 10 มกราคม ค.ศ. 2014 และเปิดให้เข้าชมในวันที่ 27 พฤษภาคม ค.ศ. 2017
== สถานที่ท่องเที่ยว ==
=== เครื่องเล่น ===
Avatar Flight of Passage
Na'vi River Journey
=== การบันเทิง ===
Swotu Wayä Na'vi Drum Ceremony
Pandora Utility Suit
=== ร้านอาหารและร้านค้า ===
Satu'li Canteen
Pongu Pongu
Windtraders

== ดูเพิ่ม ==
โลกมหัศจรรย์ของแฮร์รี่ พอตเตอร์
 กาแล็กซีส์เอดจ์
== อ้างอิง ==
== แหล่งข้อมูลอื่น ==
Official announcement ที่ดิสนีย์พาร์กส์บล็อก
รัฐฟลอริดา
วอลต์ดิสนีย์พาร์กแอนด์รีสอตส์
สวนสนุกในสหรัฐ
ฮาโรลด์ แมคมิลแลน

มอริซ ฮาโรลด์ แมคมิลแลน, เอิร์ลแห่งสต็อกตัน (Maurice Harold Macmillan, 1st Earl of Stockton) เป็นนักการเมืองชาวอังกฤษที่ทำหน้าที่เป็นนายกรัฐมนตรีแห่งสหราชอาณาจักรตั้งแต่ปี ค.ศ. 1957 ถึง ค.ศ. 1963
บุคคลที่เกิดในปี พ.ศ. 2437
บุคคลที่เสียชีวิตในปี พ.ศ. 2529
นักการเมืองอังกฤษ
นายกรัฐมนตรีสหราชอาณาจักร
ชาวอังกฤษเชื้อสายสกอตแลนด์
บุคคลจากลอนดอน
พระพรหมพิจิตร (พรหม พรหมพิจิตร)

ศาสตราจารย์ พระพรหมพิจิตร (พรหม พรหมพิจิตร) (27 กันยายน 2433-15 กุมภาพันธ์ 2508) ขุนนางและสถาปนิกชาวไทย ผู้ควบคุมการก่อสร้างพระเมรุมาศของ พระบาทสมเด็จพระมงกุฎเกล้าเจ้าอยู่หัว ผู้ออกแบบพระเมรุมาศของ พระบาทสมเด็จพระปรเมนทรมหาอานันทมหิดล และพระเมรุมาศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ผู้ก่อตั้งและคณบดีคนแรกของ คณะสถาปัตยกรรมศาสตร์ มหาวิทยาลัยศิลปากร (เดิมชื่อคณะสถาปัตยกรรมไทย) และเป็นบุคคลท่านแรกที่นำคอนกรีตเสริมเหล็กมาประยุกต์ใช้กับงานสถาปัตยกรรมไทย
== ประวัติ ==
พระพรหมพิจิตรมีนามเดิมว่า อู๋ ลาภานนท์ เกิดเมื่อวันที่ 27 กันยายน พ.ศ. 2433 เป็นบุตรของนายเฮง จบการศึกษาจากโรงเรียนมหาพฤฒาราม
ได้รับพระราชทานนามสกุล ลาภานนท์ เมื่อ พ.ศ. 2460 ขณะมียศและบรรดาศักดิ์เป็น รองเสวกตรี ขุนบรรจงเลขา  ก่อนจะกราบถวายบังคมลาออกจากบรรดาศักดิ์เมื่อวันที่ 5 มกราคม พ.ศ. 2485 ต่อมาท่านได้เปลี่ยนชื่อของท่านจาก อู๋ มาเป็น พรหม และได้ใช้ราชทินนามคือ พรหมพิจิตร เป็นนามสกุลแทนนามสกุลเดิมคือ ลาภานนท์ เมื่อวันที่ 24 มกราคม พ.ศ. 2485
== ยศและบรรดาศักดิ์ ==
30 ธันวาคม พ.ศ. 2456 ขุนบรรจงเลขา ถือศักดินา ๔๐๐
31 มีนาคม พ.ศ. 2457 รองเสวกตรี
17 ธันวาคม พ.ศ. 2466 หลวงสมิทธิเลขา ถือศักดินา ๖๐๐
1 มกราคม พ.ศ. 2466 รองเสวกโท
8 พฤศจิกายน พ.ศ. 2471 พระพรหมพิจิตร ถือศักดินา ๘๐๐
== ผลงาน ==
พระเมรุมาศของ พระบาทสมเด็จพระมงกุฎเกล้าเจ้าอยู่หัว (ในฐานะผู้ควบคุมการก่อสร้าง)
พระเมรุมาศของ พระบาทสมเด็จพระปรเมนทรมหาอานันทมหิดล (ในฐานะผู้ออกแบบ)
พระเมรุมาศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า (ในฐานะผู้ออกแบบ)
เมรุ วัดจักรวรรดิราชาวาสวรมหาวิหาร
ศาลาโรงธรรม วัดพระพุทธบาทราชวรมหาวิหาร
== ตำแหน่งพิเศษ ==
30 กันยายน พ.ศ. 2485 ราชบัณฑิต ในวิชาวิจิตรศิลป์
== เครื่องราชอิสริยาภรณ์ ==
== อ้างอิง ==
ขุนนางไทย
บรรดาศักดิ์ชั้นพระ
สถาปนิกชาวไทย
เถลิง ธำรงนาวาสวัสดิ์

ศาสตราจารย์พิเศษ เถลิง ธำรงนาวาสวัสดิ์ เป็นอดีตรัฐมนตรีช่วยว่าการกระทรวงเกษตรและสหกรณ์ของไทย ในรัฐบาลของนายสัญญา ธรรมศักดิ์ อดีตสมาชิกวุฒิสภา อดีตสมาชิกสภานิติบัญญัติแห่งชาติ อดีตปลัดกระทรวงเกษตรและสหกรณ์
== ประวัติ ==
เถลิง ธำรงนาวาสวัสดิ์ เกิดเมื่อวันที่ 20 พฤศจิกายน พ.ศ. 2473 เป็นบุตรของพลเรือตรีถวัลย์ ธำรงนาวาสวัสดิ์ อดีตนายกรัฐมนตรี กับนางธำรงนาวาสวัสดิ์ (แฉล้ม ธารีสวัสดิ์) เป็นบุตรคนที่ 2 และเขาสมรสกับนวลนาถ (สกุลเดิม อัชราชทรงสิริ) มีบุตรสามคน หนึ่งในนั้นคือ ศาสตราจารย์ ดร. ธรณ์ ธำรงนาวาสวัสดิ์ รองคณบดีฝ่ายกิจการพิเศษ คณะประมง มหาวิทยาลัยเกษตรศาสตร์
เถลิง เป็นนักเรียนทุนเล่าเรียนหลวงตั้งแต่ปี พ.ศ. 2493 เขาสำเร็จการศึกษาระดัปริญญาตรีสาขาเกษตรศาสตร์ จากมหาวิทยาลัยคอนเนตทิคัต รัฐคอนเนตทิคัต ประเทศสหรัฐอเมริกา และระดับปริญญาโทและปริญญาเอก สาขาเศรษฐศาสตร์การเกษตร จากมหาวิทยาลัยวิสคอนซิน แมดิสัน รัฐวิสคอนซิน
เถลิง รับราชการในสังกัดกระทรวงเกษตรและสหกรณ์ เคยได้ดำรงตำแหน่งสูงสุดคือ ปลัดกระทรวงเกษตรและสหกรณ์ เป็นประธานคณะกรรมการอุทยานแห่งชาติเป็นเวลา 15 ปี ซึ่งตลอดวาระการดำรงตำแหน่ง ดร.เถลิง มีส่วนช่วยจัดตั้งอุทยานแห่งชาติกว่า 80 แห่ง โดยจำนวน 12 แห่งในนั้นเป็นพื้นที่คุ้มครองทางทะเล
ต่อมามีพระบรมราชโองการโปรดเกล้าโปรดกระหม่อมให้แต่งตั้งเป็น ศาสตราจารย์พิเศษ คณะเศรษฐศาสตร์และบริหารธุรกิจ มหาวิทยาลัยเกษตรศาสตร์
== การเมือง ==
เถลิง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2515 ภายหลังการปฏิวัติตัวเองของ จอมพล ถนอม กิตติขจร เมื่อวันที่ 17 พฤศจิกายน พ.ศ. 2514 ต่อมาในปี พ.ศ. 2516 ได้รับแต่งตั้งเป็นสมาชิกสภานิติบัญญัติอีกครั้ง
ในปี พ.ศ. 2517 เถลิงได้รับแต่งตั้งเป็นสมาชิกสภาร่างรัฐธรรมนูญ และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายสัญญา ธรรมศักดิ์ จนถึงเดือนกุมภาพันธ์ พ.ศ. 2518 หลังการเลือกตั้งทั่วไป และมีรัฐบาลใหม่เข้ามาทำหน้าที่แทน
เถลิง ได้รับแต่งตั้งเป็นสมาชิกสภานิติบัญญัติแห่งชาติอีกครั้ง ในปี พ.ศ. 2520 และเป็นสมาชิกวุฒิสภา ในปี พ.ศ. 2539
นอกจากนั้น เถลิง ยังเคยได้รับการแต่งตั้งเป็นที่ปรึกษารองนายกรัฐมนตรี ที่ปรึกษารัฐมนตรีว่าการกระทรวงเกษตรและสหกรณ์ เป็นผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ ในปี พ.ศ. 2535 เป็นกรรมการบริหารพรรคนำไทย ตั้งแต่เริ่มก่อตั้งพรรคเมื่อ พ.ศ. 2537 และเป็นที่ปรึกษาผู้ทรงคุณวุฒิฝนหลวง ในปี พ.ศ. 2548
== ถึงแก่อนิจกรรม ==
เถลิง ถึงแก่อนิจกรรมในวันที่ 24 สิงหาคม พ.ศ. 2551 สิริอายุ 77 ปี
== เครื่องราชอิสริยาภรณ์ ==
== อ้างอิง ==
บุตรของนายกรัฐมนตรีไทย
ข้าราชการพลเรือนชาวไทย
ปลัดกระทรวงเกษตรและสหกรณ์ไทย
นักการเมืองไทย
สมาชิกวุฒิสภาไทยแบบแต่งตั้ง
สมาชิกสภานิติบัญญัติแห่งชาติ
สมาชิกสภาร่างรัฐธรรมนูญไทย
บุคคลจากมหาวิทยาลัยวิสคอนซิน แมดิสัน
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญรัตนาภรณ์ ภ.ป.ร.3
เสาร์ซาวเอ็ด

เสาร์ซาวเอ็ด (แปลตรงตัว: เสาร์ยี่สิบเอ็ด) เป็นเหตุการณ์ความรุนแรงต่อกลุ่มบุคคลที่มีความหลากหลายทางเพศในประเทศไทยโดยมีเป้าหมายเพื่อยังยั้งการจัดงานพาเหรดเกย์ไพรด์ในอำเภอเมือง จังหวัดเชียงใหม่ เมื่อวันที่ 21 กุมภาพันธ์ พ.ศ. 2552 มีการเรียกขานว่าเป็นเหตุการณ์สำคัญในประวัติศาสตร์ของกลุ่มบุคคลที่มีความหลากหลายทางเพศในประเทศไทย และมีการเปรียบเทียบเหตุการณ์นี้กับเหตุจลาจลสโตนวอลล์ในสหรัฐ นอกจากนี้วันที่ 21 กุมภาพันธ์ ได้มีการกำหนดเป็น วันยุติความรุนแรงต่อผู้มีความหลากหลายทางเพศในประเทศไทย เพื่อระลึกถึงเหตุการณ์นี้
กิจกรรมเกย์พาเรดนี้มีกำหนดการจัดขึ้นโดยกลุ่มองค์กรด้านความหลากหลายทางเพศ 22 องค์กร โดยจะเคลื่อนขบวนออกจากบริเวณวัดอุปคุต พุทธสถานเชียงใหม่ ไปตามถนนช้างคลาน ผ่านเชียงใหม่ไนท์บาซาร์ ในเวลา 18.00 น. ของวันที่ 21 กุมภาพันธ์ พ.ศ. 2552 อย่างไรก็ตาม หลังการประกาศประชาสัมพันธ์การจัดงาน ได้มีกลุ่มคนต่าง ๆ รวมถึงกลุ่มที่ทำกิจกรรมเกี่ยวกับความหลากหลายทางเพศ เช่น กลุ่มเชียงใหม่อารยะ, กลุ่มเกย์การเมืองไทย, เรนโบว์ดรีม, ผู้หญิงไม่แท้ของล้านนา และ บ้านสีม่วง โดยมีนที ธีระโรจนพงษ์ นักกิจกรรมการเมืองและความหลากหลายทางเพศอนุรักษนิยม เลขานุการของกลุ่มเชียงใหม่อารยะ เป็นแกนนำ ได้รวมตัวกันร้องเรียนต่อหน่วยงานราชการต่าง ๆ จังหวัดให้ยุติกิจกรรมดังกล่าว โดยให้เหตุผลว่าเป็นการทำให้วัฒนธรรมล้านนาถูกมองในแง่ลบ, นำไปสู่การเลียนแบบโดยเยาวชน และเป็นการจัดกิจกรรมที่ต้องเสียวัฒนธรรมของเชียงใหม่เพื่อเอื้อผลประโยชน์ตน ซึ่งหน่วยราชการ, เจ้าดวงเดือน ณ เชียงใหม่, ผู้ว่าราชการจังหวัดเชียงใหม่ และผู้อำนวยการสำนักงานวัฒนธรรมจังหวัดเชียงใหม่ได้ออกมาแสดงท่าทีเห็นด้วยต่อการยกเลิกกิจกรรมด้วยเหตุผลคือเป็นการ “ไม่เหมาะสมและขัดต่อวัฒนธรรมเชียงใหม่” นอกจากนี้สื่อท้องถิ่น เช่น หนังสือพิมพ์เชียงใหม่นิวส์และสถานีวิทยุท้องถิ่นได้เผยแพร่[speech|ข้อความสร้างความเกลียดชัง]ต่อกลุ่มผู้มีความหลากหลายทางเพศ รวมทั้งปลุกระดมมวลชนให้เข้าปั่นป่วนกิจกรรมและขว้างปาสิ่งของใส่ขบวน
ในวันจัดงาน วันที่ 21 กุมภาพันธ์ ผู้เข้าร่วมกิจกรรมได้รวมตัวกันที่วัดอุปคุต พุทธสถานเมืองเชียงใหม่ เพื่อเตรียมตัวเริ่มเดินขบวน ในเวลาราว 16:00 น. ได้มีกลุ่มที่อ้างตนว่าเป็นคนเสื้อแดงเชียงใหม่ภายใต้ชื่อ กลุ่มฮักเชียงใหม่ 51 ซึ่งติดอาวุธ สื่อต่าง ๆ ได้รายงานว่ามีจำนวน “พันคน” เข้าปิดล้อมบริเวณพุทธสถานด้วยรถบรรทุก, เครื่องขยายเสียง, ป้ายต่อต้าน กักไม่ให้ผู้ร่วมงานไพรด์เริ่มเดินขบวนได้ ระหว่างการปิดล้อมนั้นกลุ่มฮักเชียงใหม่ 51 ได้มีการใช้คำหยาบคายต่อผู้เข้าร่วมกิจกรรม, มีการขว้างปาวัตถุ ก้อนหิน และเศษอาหาร ใส่ผู้จัดงานจนได้รับบาดเจ็บ ต่อมาได้มีเจ้าหน้าที่ตำรวจ 100 นาย เข้าสังเกตการณ์เหตุการณ์โดยไม่มีการไม่ห้ามปราม ในทางกลับกันได้แจ้งกับกลุ่มจัดพาเรดให้ปฏิบัติตามคำสั่งของกลุ่มฮักเชียงใหม่ 51 โดยยอมยกเลิกกิจกรรมและแสดงความขอโทษ เหตุการณ์ล้อมเกิดขึ้นเป็นเวลาสี่ชั่วโมงหลังผู้จัดงานตัดสินใจขอโทษและยกเลิกจัดงานในที่สุดด้วยเห็นแก่ประโยชน์ของผู้เข้าร่วมงานซึ่งหวาดกลัว
ในบรรดาคำร้องขอและบังคับให้ยกเลิกจัดงานนั้นมีความหลากหลาย เช่น มีการอนุญาตให้จัดแต่ห้ามใช้คำว่า “เกย์” ในชื่องาน ไปจนถึงการสั่งห้ามไม่ให้จัดงานประเภทเดียวกันนี้ในเชียงใหม่ไปอีก 1,500 ปี
== มรดก ==
หลังเหตุการณ์ได้มีการตั้ง กลุ่มเสาร์ซาวเอ็ด เพื่อเคลื่อนไหวยุติความรุนแรงต่อกลุ่มบุคคลที่มีความหลากหลายทางเพศ, สื่อสารกับสังคมให้รู้จักการอยู่ร่วมกับความแตกต่าง และเพื่อเรียกร้องความยุติธรรมต่อเหตุการณ์เสาร์ซาวเอ็ด
==อ้างอิง==
สังคมจังหวัดเชียงใหม่
ประวัติศาสตร์ของกลุ่มบุคคลที่มีความหลากหลายทางเพศ
ประเทศไทยในปี พ.ศ. 2552
ชินบุตสึชูโง

ชินบุตสึชูโง  หรือ ชินบุตสึคงโก  เป็นการผสานความเชื่อระหว่างลัทธิชินโตกับศาสนาพุทธในประเทศญี่ปุ่น กระทั่งยุคเมจิเมื่อ ค.ศ. 1868 มีการออกกฎหมายแยกการบูชาเทพเจ้าพื้นเมืองญี่ปุ่นออกจากศาสนาพุทธ
ศาสนาพุทธซึ่งมีต้นสายจากดินแดนชมพูทวีป เผยแผ่เรื่อยมาผ่านจีนและเกาหลีจากนักบวชเกาหลี เข้าประดิษฐานในแผ่นดินญี่ปุ่นในยุคอาซูกะ ตรงกับคริสต์ศตวรรษที่ 6 เมื่อชาวญี่ปุ่นรับศาสนาใหม่เข้ามา ก็มีการปรับความเชื่อระหว่างลัทธิชินโตที่เป็นความเชื่อพื้นเมืองกับศาสนาพุทธที่เป็นความเชื่อใหม่ มีการสร้างพุทธสถาน (寺) รวมเข้ากับศาลเจ้าชินโต (神社) เรียกว่าจิงงูจิ (神宮寺) รวมทั้งมีการเคารพบูชาทั้งเทวรูปชินโตและพระพุทธรูปอย่างกลมเกลียว จะเห็นได้ว่าศาสนาพุทธส่งอิทธิพลอย่างสูงต่อศาสนาพื้นเมือง อย่างชื่อและโครงสร้างศาลเจ้านั้นได้รับอิทธิพลจากอารามในศาสนาพุทธ การแยกศาสนาพุทธออกจากลัทธิชินโตเกิดขึ้นในคริสต์ศตวรรษที่ 19 แต่การนับถือศาสนาอย่างปะปนกันของชาวญี่ปุ่นยังดำรงอยู่จนถึงปัจจุบัน จากการสำรวจของทบวงวัฒนธรรมญี่ปุ่นเมื่อ พ.ศ. 2558 พบว่าชาวญี่ปุ่นนับถือลัทธิชินโตร้อยละ 70.4 และศาสนาพุทธร้อยละ 69.8 หรือก็คือชาวญี่ปุ่นยังคงนับถือทั้งสองศาสนาปะปนกัน
ชื่อ "ชินบุตสึชูโง" เกิดขึ้นช่วงคริสต์ศตวรรษที่ 17 เพื่อกล่าวถึงการผสานความเชื่อระหว่างเทพเจ้าชินโตกับพระพุทธเจ้า ที่แตกต่างออกไปจากศาสนาพุทธในปัจจุบัน นอกจากนี้คำนี้ยังมีความหมายเชิงลบ เช่น "การเปลี่ยนแปลงจนต่างไปจากเดิม" (bastardization) หรือ "การนับถืออย่างไม่เฉพาะเจาะจง" (randomness)
== อ้างอิง ==
เชิงอรรถ
บรรณานุกรม
== แหล่งข้อมูลอื่น ==
ชินบุตสึชูโง
ลัทธิชินโตในประเทศญี่ปุ่น
ศาสนาพุทธในประเทศญี่ปุ่น
การผสานความเชื่อทางศาสนาในประเทศญี่ปุ่น
ประวัติศาสตร์ลัทธิชินโต
ศาสนาพุทธในยุคเฮอัง
ศาสนาพุทธในยุคนาระ
ศาสนาพุทธในยุคคามาคูระ
ศาสนาพุทธในยุคเอโดะ
คิดโครว์

Kid Krow เป็นสตูดิโออัลบั้มเปิดตัวของ โคนัน เกรย์ นักร้องนักแต่งเพลงชาวอเมริกัน อัลบั้มวางจำหน่ายเมื่อวันที่ 20 มีนาคม 2020 โดย Republic Records ในสหรัฐอเมริกาและ Island Records ในสหราชอาณาจักร โดยเปิดตัวที่อันดับ 5 ในชาร์ต Billboard 200 อัลบั้มประกอบด้วยซิงเกิ้ล "Checkmate", "Comfort Crowd", " Maniac ", "The Story" และ "Wish You Were Sober" ซึ่งทั้งหมดนี้มียอดสตรีมรวมกันบน Spotify เพียงอย่างเดียวมากกว่า 150 ล้านครั้ง อัลบั้มนี้เรียกได้ว่าเป็น "การก้าวพ้นวัย" ("coming of age")  โดยได้แรงบันดาลใจจากเรื่องต่าง ๆ เช่น ประสบการณ์วัยเด็กของเขา ความยากจน การดูถูก และการเลือกปฏิบัติ   
== อ้างอิง ==
อัลบั้มเพลงในปี พ.ศ. 2563
อัลบั้มเพลงของค่ายรีพับลิกเรเคิดส์